|  |  |
| --- | --- |
| **Účastník ZPC** | |
| Meno, priezvisko, titul: | Miroslava Višňovská, Mgr., PhD. |
| Úsek: | Štátny pedagogický ústav, Oddelenie pre predškolskú a elementárnu pedagogiku |
|  | |
| **Zahraničná pracovná cesta** | |
| Miesto konania – štát, mesto: | Singapur, Singapur |
| Organizátor: | Ministry of Foreign Affairs, Singapore; SEED Institute Pte Ltd |
| Termín: | 17.9.2016 – 24. 9. 2016 |
| Účel: | Vzdelávací kurz Quality Early Childhood Education |
| Rokovací jazyk: | anglický |
| **Rámcový program**  17 – 18. 9. 2016: cesta Bratislava - Singapur  19. 9. – 23. 9. 2016: vzdelávací kurz, návštevy materských škôl  24. 9. 2016: cesta Singapur - Bratislava | |
| **Stručný priebeh**  Vzdelávací kurz Quality Early Childhood Education (Kvalita predškolského vzdelávania) je súčasťou rozsiahleho vzdelávacieho programu pod názvom Singapore Cooperation Programme (SCP), ktoré zabezpečuje Ministerstvo zahraničných vecí štátu Singapur. Kurz poskytuje ucelený pohľad na jednotlivé dimenzie kvality predškolského vzdelávania, ktoré sú v súčasnosti vedecky overené. Cieľom vzdelávacieho programu je podpora a rozvoj vzdelávania v menších krajinách sveta vychádzajúc z najnovších výsledkov výskumov, ktoré sa Singapur za posledné roky pokúsil úspešne implementovať do vzdelávania detí v Singapure. Okrem vedecky podložených zistení je cieľom kurzu aj praktická skúsenosť a poznanie miestnych reálií, čo je sprostredkované cez návštevy miestnych predškolských inštitúcií spojenými s priamym pozorovaním výchovno-vzdelávacieho procesu a následnými diskusnými sedeniami s učiteľkami. Súčasťou kurzu boli tiež práca v skupinách, diskusie medzi účastníkmi, praktické aktivity. Každý účastník prezentoval v posledný deň kurzu vlastný návrh akčného výskumu, ktorý by mohol zrealizovať vo svojej vlastnej krajine.  Vzdelávacieho kurzu sa zúčastnilo 26 krajín, išlo prevažne o krajiny (a ostrovy) Ázie, Afriky, Južnej Ameriky. Z Európy bola zastúpená len Slovenská republika. Za každú krajinu bol nominovaný jeden odborník štátnej správy v oblasti predškolského vzdelávania, Slovenskú republiku zastupoval jeden participant zo Štátneho pedagogického ústavu. V závere kurzu bol účastníkom, ktorí absolvovali celý vzdelávací kurz, odovzdaný certifikát. Všetky náklady spojené s pobytom hradila vláda Singapuru. Cestovné náklady hradil Štátny pedagogický ústav. | |
| **1.deň – nedeľa 18. 9. 2016**  *17:00 hod.*  Transfer z letiska, privítanie a registrácia účastníkov v hoteli.  **2.deň – pondelok 19. 9. 2016**  *9:00* – *10:00*  Oficiálne otvorenie seminára, propagačné video Ministerstva zahraničných vecí Singapuru, fotenie.  *10:00 – 12:00*  Prednášky na témy:   * **Rané detstvo – základ zdravia a celoživotného vzdelávania**   + - Výsledky výskumov neurologických vied     - Celostný rozvoj dieťaťa: emocionálna, sociálna, fyzická a kognitívna oblasť     - Poskytnutie priaznivého prostredia na podporu učenia a rozvoja   *12:00 hod – 13:00 Obedná prestávka*  *13:00 – 16:00*  Prednášky na témy:   * **Predškolské vzdelávanie v Singapure**   + - Úloha Agentúry ECDA     - Rozličné typy predškolských zariadení v Singapure     - Úloha vlády, mimovládnych organizácií a súkromného sektora     - Regulačné orgány     - Dotácie pre rodičov malých detí     - Prehľad Rámcového kurikula   *16:00 – 17:00*  Oboznámenie sa s predškolským zariadením, ktoré sa má navštíviť na ďalší deň.  **3.deň – utorok 20. 9. 2016**  *9:00 – 12:00*  Návšteva predškolského zariadenia (Little Skool House at Orchid Country Club) - aktivity s deťmi, rozhovory s učiteľmi (druhá skupina navštívila iné predškolské zariadenie)  *13:00 – 14:00 Obedná prestávka*  *14:00 – 15:30*  Analýza rannej návštevy predškolského zariadenia (výmena skúseností medzi skupinami, analýza procesov vo výchovno-vzdelávacej činnosti)  *15:30 – 16:00 Prestávka*  *16:00 – 17:00*  Príprava akčného plánu – (príprava na posledný deň - prezentovanie vlastného návrhu akčného plánu vo vlastnej krajine)  **4.deň – streda 21. 9. 2016**  *9:00* – *12:00*  Prednášky na tému:   * **Dimenzie kvality predškolského vzdelávania**    + - Dimenzie kvality z pohľadu výskumu     - Dôležitosť zabezpečenia kvality v predškolskom vzdelávaní   *12:00* *– 13:00 Obedná prestávka*  *13:00 – 16:00*  Prednášky na tému:   * **Regulácia a zabezpečenie kvality programov v singapurskom kontexte**   + - Vedenie školy     - Personálny manažment     - Kurikulum     - Metodika     - Učebné prostredie     - Zdravie, bezpečnosť a hygiena   *16:00 – 17:00*  Oboznámenie sa s predškolským zariadením, ktoré sa má navštíviť na ďalší deň.  **5.deň – štvrtok 22. 9. 2016**  *9:00 – 12:00*  Návšteva predškolského zariadenia (My First Skool at Jalan and Havelock) - aktivity s deťmi, rozhovory s učiteľmi (druhá skupina navštívila iné predškolské zariadenie)  *13:00 – 14:30 Obedná prestávka*  *14:30 – 17:00*  Návšteva predškolského zariadenia (St. James Church Kindergarten) – prehliadka zariadenia, prezentácia školského kurikula  **6.deň – piatok 23. 9. 2016**  *9:00 – 16:00 (12:00-13:00 – Obedná prestávka)*  Prezentácia akčného plánu každej zúčastnenej krajiny   * Stanovenie cieľov * Implementácia * Časové trvanie * Potrebné zdroje * Zainteresované strany   16:30 – 17:00  Záver a poďakovanie/Odovzdávanie certifikátov   * Záverečná reč námestníčky riaditeľa inštitútu Dr. Kok Siat Yeow * Odovzdávanie certifikátov * Fotografovanie   **7. deň – sobota 24.9** – odlet zo Singapuru | |
| **Odporúčania a závery** | |
| Odborný seminár vychádzal z najnovších výsledkov výskumu, ktoré sa zaoberajú dimenziami kvality predškolského vzdelávania vo svete. Bol tu prezentovaný spôsob, akým sú tieto zistenia uplatnené vo vzdelávacom systéme, v národnom kurikule a vo výchovno-vzdelávacom procese v Singapure. Najnovšie poznatky sú v Singapure prenášané do kvality na viacerých úrovniach. Boli vysvetlené mechanizmy merania kvality predškolského vzdelávania uplatňované v Singapure, ktoré sú značne ovplyvnené systémom západného sveta. Odporúčame sledovať najnovšie výsledky výskumov z oblasti predškolského vzdelávania a porovnávať ich so súčasným stavom predškolského vzdelávania u nás. | |
| **Očakávaný prínos** | |
| Absolvovanie kurzu prispelo k profesijnému rozvoju v oblasti konceptu kvality predškolského vzdelávania, ktorý je v posledných rokoch v pozornosti vedeckej komunity. Výsledky výskumov poukazujú na dôležitosť obdobia predškolského veku ako nezvratnej etapy života, počas ktorej sa formujú dôležité komponenty súvisiace so spôsobilosťami celoživotného vzdelávania. Jednotlivé dimenzie kvality je možné lepšie podporiť vo vzdelávacom systéme SR so zreteľom na náš kontext. Získané informácie a kontakty budú využité pri plnení úloh ŠPÚ.  Prínosom je i zapojenie sa do on-line komunity absolventov programu, vytvorenie siete odborníkov v oblasti predškolského vzdelávania, prenos poznatkov a skúseností a možnosť naďalej pokračovať v rozvíjaní profesijných kompetencií a spolupráce na medzinárodnej úrovni. | |
| **Prehľad prinesenej dokumentácie a miesto jej uloženia** | |
| * Early Years. Development framework for child care centers. ECDA (e-dokument, Google disk) * From Best Practices to Breakthrough Impacts. Key findings from the report. Center on the Developing Child. Hardvard University. (tlačou) * Nurturing Early Learners. A Curriculum framework for kindergartens in Singapore. A guide for parents (e-dokument, Google disk) * Dimensions of Quality in Early Childhood Education (prezentácia z prednášky, google disk) * Early Years Are Learning Years (prezentácia z prednášky, tlačou) * Differences between Childcare centers and Kindergartens (prezentácia z prednášky, google disk) * Code of Ethics. Guidelines for professional responsibilities in early childhood education. (e-dokument, google disk) * Start Strong III: A Quality Toolbox for Early Childhood Education and Care. OECD 2012. Vybrané kapitoly (tlačou) | |
| **Spôsob zverejnenia výsledkov ZPC, prenos získaných informácií** | |
| Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. | |
|  | |
| **Súhlasím so zverejnením správy na internete.** | |
| Správu vypracoval: Mgr. Miroslava Višňovská, PhD. | |
| Dátum: 29. 9. 2016 | |
| Správu schválil: doc. PhDr. Ľudovít Hajduk, PhD., riaditeľ ŠPÚ | |